CELEX: E2022P0006
Language: mt
Date: 2022-06-03 00:00:00
Title: Azzjoni mressqa fit-3 ta’ Ġunju 2022 mill-Awtorità ta’ Sorveljanza tal-EFTA kontra l-Iżlanda (Il-Kawża E-6/22) 2022/C 271/09

14.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 271/10
            
         
      Azzjoni mressqa fit-3 ta’ Ġunju 2022 mill-Awtorità ta’ Sorveljanza tal-EFTA kontra l-Iżlanda
      (Il-Kawża E-6/22)
      (2022/C 271/09)
      Fit-3 ta’ Ġunju 2022 tressqet azzjoni kontra l-Iżlanda quddiem il-Qorti tal-EFTA mill-Awtorità ta’ Sorveljanza tal-EFTA, irrappreżentata minn Kyrre Isaksen, Ingibjörg-Ólöf Vilhjálmsdóttir, u Melpo-Menie Joséphidès, li jaġixxu bħala Aġenti tal-Awtorità ta’ Sorveljanza tal-EFTA, Avenue de Arts 19H, B-1000 Brussell, il-Belġju.
      L-Awtorità ta’ Sorveljanza tal-EFTA titlob lill-Qorti tal-EFTA biex:
      
                  1.
               
               
                  Tiddikjara li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim ŻEE billi naqset milli tagħmel l-Att imsemmi fil-punt 19bi tal-Anness IX tal-Ftehim dwar iż-Żona Ekonomika Ewropea (ir-Regolament Delegat tal-Kummissjoni (UE) 2016/778 tat-2 ta’ Frar 2016 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward taċ-ċirkostanzi u l-kundizzjonijiet li taħthom il-ħlas ta’ kontribuzzjonijiet straordinarji ex post jista’ jkun parzjalment jew kompletament differit, u l-kriterji għad-determinazzjoni tal-attivitajiet, is-servizzi u l-operazzjonijiet fir-rigward ta’ funzjonijiet kritiċi, u għad-determinazzjoni tal-linji tan-negozju u s-servizzi assoċjati fir-rigward tal-linji tan-negozju ewlenin), kif adattat mill-Protokoll 1 tal-Ftehim ŻEE, parti mill-ordinament ġuridiku intern tagħha;
               
            
                  2.
               
               
                  Tordna lill-Iżlanda tħallas l-ispejjeż ta’ dawn il-proċedimenti.
               
            L-isfond legali u fattwali u l-motivi miġjuba bħala sostenn:
      
                  —
               
               
                  Permezz ta’ din l-applikazzjoni, l-Awtorità ta’ Sorveljanza tal-EFTA qiegħda titlob id-dikjarazzjoni li l-Iżlanda naqset milli tadotta l-miżuri meħtieġa biex tagħmel l-att imsemmi fil-punt 19bi tal-Anness IX tal-Ftehim dwar iż-Żona Ekonomika Ewropea (“il-Ftehim ŻEE”), jiġifieri r-Regolament Delegat tal-Kummissjoni (UE) 2016/778 tat-2 ta’ Frar 2016 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward taċ-ċirkustanzi u l-kondizzjonijiet li taħthom il-ħlas ta’ kontribuzzjonijiet straordinarji ex post jista’ jkun parzjalment jew kompletament differit, u l-kriterji għad-determinazzjoni tal-attivitajiet, is-servizzi u l-operazzjonijiet fir-rigward ta’ funzjonijiet kritiċi, u għad-determinazzjoni tal-linji ta’ negozju u servizzi assoċjati fir-rigward tal-linji tan-negozju ewlenin (“l-Att”), kif adattat mill-Protokoll 1 tal-Ftehim ŻEE, parti mill-ordinament ġuridiku intern tagħha.
               
            
                  —
               
               
                  L-awtorità ta’ Sorveljanza tal-EFTA ssostni li l-Iżlanda naqset milli tissodisfa l-obbligi tagħha skont l-Artikolu 7 tal-Ftehim ŻEE billi naqset milli tagħmel l-Att parti mill-ordinament ġuridiku intern tagħha fiż-żmien preskritt.